
      REPUBLIKA HRVATSKA 
OPĆINSKI PREKRŠAJNI SUD U ZAGREBU 
 Odsjek za izvršenje prekršajnih sankcija
      Zagreb, Avenija Dubrovnik 8

				                   Poslovni broj: Pp Ikp-eu-11/2025		
U IME REPUBLIKE HRVATSKE

PRESUDA

Općinski prekršajni sud u Zagrebu, po sutkinji Valeriji Radić, uz sudjelovanje zapisničarke Danijele Brebrić, u postupku odlučivanja o zahtjevu države izdavateljice, Republike Austrije, za priznanje i izvršenje novčane kazne prema osuđeniku Nikoli Rudeliću na temelju Odluke Bezirkshauptmannschaft Leibniz broj: BHLB/610230030548/2023 od 27. veljače 2024., 

presudio je

I	Na temelju čl. 77. st. l. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13, 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se strana sudska odluka Republike Austrije, Bezirkshauptmannschaft Leibniz broj: BHLB/610230030548/2023 od 27. veljače 2024., koja je postala pravomoćna 23. travnja 2024., u dijelu odluke o novčanoj kazni koja se odnosi na istu, kojom odlukom je 

Nikola Rudelić, rođen 16.03.1983, OIB 29101648514, s prebivalištem u Zagrebu, Prilaz Gjure Deželića 37, proglašen krivim

zbog prekršaja iz § 103. Abs. 2. Austrijskog zakona o motornim vozilima 1967, BGBI. Nr. 267/1967 zuletzt geändert durch BGBI. I Nr. 19/2019 i § 134. Abs. 1. Z 1 Austrijskog zakona o motornim vozilima 1967, BGBI. Nr. 267/1967 zuletzt geändert durch BGBI. I Nr. 35/2023, počinjenog time što je propustio kao odgovorna osoba pravne osobe ROOROOMS d.o.o., koja je korisnik vozila u roku od dva tjedna od dostave poziva za davanje podataka o vozaču priopćiti tko je 27. prosinca 2023. u 00:00 sati, vozio odnosno parkirao vozilo reg. oznake ZG 2013-JC u mjestu 8430 Leibnitz, Kadagasse 12, BH Leibnitz,

te mu je izrečena novčana kazna u iznosu od 100,00 (sto eura) eura. 

te se određuje da će se u tom dijelu presuda izvršiti u državi izvršenja Republici Hrvatskoj.

II   Na temelju čl. 82. st. 1. ZPSKS-EU osuđenik Nikola Rudelić dužan je platiti novčanu kaznu iz točke 1. izreke u iznosu 100,00 (sto eura) eura.



III Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 100,00 (sto eura) eura na način da će se ista prisilno naplatiti u korist proračuna Republike Hrvatske po pravomoćnosti ove presude.     

Obrazloženje

1. Republika Austrija je dostavila Republici Hrvatskoj zahtjev za priznanje i izvršenje odluke o novčanoj kazni izrečene Nikoli Rudeliću koju je donijelo nadležno tijelo Republike Austrije, Bezirkshauptmannschaft Leibniz broj: BHLB/610230030548/2023 od 27. veljače 2024., zbog djela prekršaja opisanog u izreci presude. 
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto prebivališta osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl. 4. Okvirne odluke vijeća 2005/214/PUP, prijevod Odluke Republike Austrije, Bezirkshauptmannschaft Leibniz broj: BHLB/610230030548/2023 od 27. veljače 2024., kojom je određena novčana kazna u iznosu od 100,00 (sto eura) eura, te potvrda o primitku navedene odluke.  
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Čl. 80. ZPSKS-EU i čl. 7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Republike Austrije koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU s obzirom da se radi o odluci o novčanoj kazni druge države članice EU koja je pravomoćna, osuđeniku Nikoli Rudeliću je ovom presudom naloženo plaćanje novčane kazne.
8. Budući da u potvrdi Republika Austrija nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 
9. Slijedom svega izloženog, a na temelju čl. 77. st. l. i st. 3. ZPSKS-EU odlučeno je kao u izreci odluke.

U Zagrebu, 15. travnja 2025. 

Zapisničarka							         Sutkinja
Danijela Brebrić						      Valerija Radić



POUKA O PRAVU NA ŽALBU:
Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.


Dostaviti:
1.  Osuđeniku Nikola Rudelić, Zagreb, Prilaz Gjure Deželića 37,
2.  Općinskom kaznenom državnom odvjetništvu u Zagrebu
3.  Ministarstvu pravosuđa, uprave i digitalne transformacije, Uprava za europske poslove, međunarodnu i pravosudnu suradnju i sprječavanje korupcije radi dostavljanja obavijesti nadležnom tijelu države izdavateljice, (po pravomoćnosti)
4.  u spis

